9. การจัดการ

  (1) โครงสร้างการจัดการ

คณะกรรมการบริษัท ประกอบด้วยกรรมการ 20 ท่าน ดังนี้

1. นายอนันต์ อัศวโภคิน ประธานกรรมการ

2. นายประทีป วงศ์นิรันดร์ ประธานกรรมการตรวจสอบและกรรมการอิสระ

3. นายภควัต โกวิทวัฒนพงศ์ กรรมการตรวจสอบและกรรมการอิสระ

4. นายลิม สวีกวน กรรมการ

5. นางสาวเพียงใจ หาญพาณิชย์ กรรมการ

6. นายพยนต์ ศักดิ์เดชยนต์ กรรมการ

7. นายเฉลิม เกียรติธนะบำรุง กรรมการ

8. นายอดิศร ธนนันท์นราพูล กรรมการ

9. นายนพร สุนทรจิตต์เจริญ กรรมการ

10. นายอดิศักดิ์ อธิราษฏร์กุล กรรมการและเลขานุการบริษัท

11. นายไพศาล ภู่เจริญ กรรมการ

12. นายกำแหง หุ่นหิรัณย์สาย กรรมการ

13. นายวัชริน กสิณฤกษ์ กรรมการ

14. นายประจักษ์ หาญสกุลบรรเทิง กรรมการ

15. นายวินัย วัฒนกูล กรรมการ

16. นายสรศักดิ์ ผดุงผล กรรมการ

17. นายสมนึก ก่อกตัญญู กรรมการ

18. นายสมเกียรติ วิริยะมนต์ชัย กรรมการ

19. นายพิชัย อรุณพัลลภ กรรมการ

20. นายนพรัตน์ เอื้อพิพัฒนากูล กรรมการ

  คณะกรรมการ 10 ท่านแรก มีหน้าที่ในการพิจารณาตัดสินใจในการลงทุนที่มูลค่าสูง
  หรือไม่ใช่การดำเนินงานตามปกติของบริษัท โดย นายอนันต์ อัศวโภคิน หรือ นางสาวเพียงใจ
  หาญพาณิชย์ หรือ นายพยนต์ ศักดิ์เดชยนต์ หรือ นายอดิศร ธนนันท์นราพูล หรือ นายนพร
  สุนทรจิตต์เจริญ คนใดคนหนึ่งเป็นผู้ลงนามผูกพันบริษัทได้ เว้นแต่เรื่องดังต่อไปนี้
  ซึ่งคณะกรรมการต้องได้รับอนุมัติจากผู้ถือหุ้นก่อนการดำเนินการ (1)
  เรื่องที่กฎหมายกำหนดให้ต้องได้มติที่ประชุมผู้ถือหุ้น (2)
  การทำรายการที่เกี่ยวโยงกันที่มีมูลค่าเกินกว่าร้อยละ 3 ของสินทรัพย์ที่มีตัวตนสุทธิ
  ของงบการเงินล่าสุด และ (3) การซื้อหรือขายสินทรัพย์สำคัญที่มีมูลค่าเกินกว่าร้อยละ 50
  ของสินทรัพย์ตามงบการเงินล่าสุดของบริษัท

  คณะกรรมการบริษัท 10 ท่านหลังมีอำนาจในการลงนามแทนบริษัทในบางเรื่อง
  การขออนุญาตปลูกสร้างอาคาร และสิ่งปลูกสร้างทุกประเภท การขอจดทะเบียนอาคารชุด
  การขอจดทะเบียนนิติบุคคลอาคารชุด การขออนุญาตหมายเลขประจำบ้าน การขออนุญาตใช้ไฟฟ้า
  น้ำประปา การเช่าสิทธิการใช้หมายเลขโทรศัพท์ การขออนุญาตเชื่อมทาง
  ท่อระบายน้ำและรับรองแนวเขตที่ดิน

  ในกรณีที่กรรมการออกตามวาระให้ที่ประชุมผู้ถือหุ้นอนุมัติแต่งตั้งกรรมการแทน
  โดยผู้ที่ได้คะแนนเสียงมากที่สุดและเรียงลำดับลงมาจะได้เป็นกรรมการจนครบจำนวนกรรมการที่ต้องแต่งตั้งส่วนการแต่งตั้งกรรมการแทนกรรมการที่ลาออกก่อนครบวาระให้คณะกรรมการบริษัทที่เหลืออยู่แต่งตั้ง
  กรรมการใหม่แทนโดยใช้คะแนนเสียง 3 ใน 4 ของกรรมการ

คณะกรรมการบริหาร ประกอบด้วย

1.  นาย อนันต์ อัศวโภคิน ประธานกรรมการบริหาร

2.  นาย อดิศร ธนนันท์นราพูล กรรมการบริหาร

3.  นาย นพร สุนทรจิตต์เจริญ กรรมการบริหาร

4. นาย ลิม สวี กวน กรรมการบริหาร

5. นาย วิทย์ ตันติวรวงศ์ กรรมการบริหาร

  คณะกรรมการบริหารซึ่งรวมถึงกรรมการผู้จัดการ
  มีอำนาจหน้าที่ในการบริหารงานในเรื่องที่เกี่ยวกับการดำเนินงานตามปกติธุรกิจของบริษัท
  ทั้งนี้การอนุมัติรายการอื่นใดที่อาจมีความขัดแย้งต่อส่วนได้เสียหรือผลประโยชน์ในลักษณะอื่นกับบริษัทหรือบริษัทย่อย
  เช่น รายการระหว่างกัน และการกู้เงิน เป็นต้น จะต้องเสนอต่อที่ประชุมคณะกรรมการตรวจสอบ
  และคณะกรรมการบริษัท เพื่อพิจารณาอนุมัติรายการที่เกิดขึ้นดังกล่าวทุกครั้ง

[]

คณะกรรมการตรวจสอบ ประกอบด้วยกรรมการอิสระจำนวน 2 ท่านคือ

1. นายประทีป วงศ์นิรันดร์ ประธานคณะกรรมการตรวจสอบ

2. นายภควัต โกวิทวัฒนพงศ์ กรรมการตรวจสอบ

  โดยเมื่อวันที่ 15 พฤษภาคม 2544 มรว. ปรีดิยาธร เทวกุล
  ได้ลาออกจากตำแหน่งกรรมการตรวจสอบและกรรมการอิสระของบริษัท
  ซึ่งในขณะนี้บริษัทกำลังอยู่ระหว่างการสรรหาบุคคลเข้ามาแทนที่ มรว. ปรีดิยาธร เทวกุล
  ที่ได้ลาออกไป และจะดำเนินการให้แล้วเสร็จภายใน 3
  เดือนนับจากวันที่กรรมการตรวจสอบและกรรมการอิสระของบริษัทได้ลาออกไป

  หน้าที่ของคณะกรรมการตรวจสอบ คณะกรรมการตรวจสอบของบริษัท มีขอบเขต หน้าที่
  และความรับผิดชอบและรายงานต่อคณะกรรมการบริษัทดังต่อไปนี้

1.  สอบทานให้บริษัทมีรายงานทางการเงินอย่างถูกต้องและเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี

5.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ

เจ้าหน้าที่บริหาร เจ้าหน้าที่บริหารระดับสูงและเจ้าหน้าที่บริหาร ประกอบด้วย

1. นายอนันต์ อัศวโภคิน 2. นายอดิศร ธนนันท์นราพูล

3. นายนพร สุนทรจิตต์เจริญ 4. นายวิทย์ ตันติวรวงศ์

5. นายธีระ เบญจศิลารักษ์ 6. นายพรชัย เกียรติขจรวิรัช

7. นางสาวสุภา ภิญโญปถัมภ์ 8. นายอดิศักดิ์ อธิราษฏร์กุล

9. นายสมบัติ ชุลีเกียรติ 10. นายอุดมศักดิ์ โสมศิริพัฒน์

11. นายชาญณรงค์ กองทัพธรรม 12. นายเลอสุข สุวรรณฑล

13. นายสมเกียรติ วิริยะมนต์ชัย 14. นายกำแหง หุ่นหิรัณย์สาย 15. นายพิชัย อรุณพัลลภ 16.
นายวัชรินทร์ กสิณฤกษ์

17. นายไพศาลภู่เจริญ 18. นายวินัย วัฒนกูล

19. นายประจักษ์ หาญสกุลบรรเทิง 20. นายสรศักดิ์ ผดุงผล

21. นายสมนึก ก่อกตัญญู 22. นายประสงค์ รักสินเจริญศักด์ 23. นายโชคชัย วลิตวรางค์กูร 24.
นายนพรัตน์ เอื้อพิพัฒนากูล

รายละเอียดของคณะกรรมการและเจ้าหน้าที่บริหารของบริษัทฯ ตามเอกสารแนบ 1

(2) การสรรหากรรมการและผู้บริหาร

  วิธีการคัดเลือกบุคคลที่จะแต่งตั้งเป็นกรรมการไม่ต้องผ่านคณะกรรมการสรรหา
  ที่ประชุมคณะกรรมการบริษัทจะเป็นผู้สรรหา และจะมีกรรมการ 1
  ท่านที่มาจากกลุ่มผู้ถือหุ้นใหญ่กลุ่ม Government of Singapore Investment Corporation
  PLC

  ผู้ที่ได้รับคะแนนเสียงจากผู้ถือหุ้นที่มาประชุมมากเป็นลำดับแรกและดำลับต่อมาจนครบจำนวนกรรมการที่ต้องแต่งตั้งจะได้รับการแต่งตั้งเป็นกรรมการ

(3) ค่าตอบแทนผู้บริหาร

  ค่าตอบแทนที่เป็นตัวเงิน

1.  ค่าตอบแทนรวมทั้งหมดสำหรับกรรมการบริษัทในปี 2543
    เป็นค่าตอบแทนรวมของกรรมการตรวจสอบ 3 ราย คิดเป็นจำนวนเงินทั้งสิ้น 1.56
    ล้านบาทเป็นค่าตอบแทนในรูปของบำเหน็จกรรมการ โดยมีกรรมการบริษัท 3 รายคือ นายลิม
    สวีกวน นางสาวเพียงใจ หาญพาณิชย์ และ นายพยนต์ ศักดิ์เดชยนต์ มิได้รับค่าตอบแทนใดๆ
    ส่วนกรรมการที่เหลือจำนวน 15 คน ได้รับค่าตอบแทนในฐานะที่เป็นผู้บริหารของบริษัทแล้ว

2.  ค่าตอบแทนรวมของผู้บริหารในปี 2543 เป็นค่าตอบแทนรวมของผู้บริหาร 24 ราย เท่ากับ
    39.44 ล้านบาท

  ค่าตอบแทนอื่น

  -ไม่มี-

(4) การกำกับดูแลกิจการ

  ที่ผ่านมาคณะกรรมการบริษัท ได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (code
  of best practices) ดังต่อไปนี้

  1. มีการจัดประชุมคณะกรรมการอย่างสม่ำเสมอ
  และมีการประชุมเต็มคณะเมื่อมีการพิจารณาลงมติในเรื่องหรือรายการที่มีนัยสำคัญ เช่น
  รายการได้มาหรือจำหน่ายทรัพย์สินของบริษัทจดทะเบียนและบริษัทย่อยที่มีผลกระทบสำคัญต่อบริษัทจดทะเบียน
  เป็นต้น

  2.
  บริษัทมีการจัดส่งหนังสือนัดประชุมคณะกรรมการบริษัทและวาระการประชุมเป็นการล่วงหน้าเป็นระยะเวลาพอสมควร
  ยกเว้นกรณีจำเป็นรีบด่วนเพื่อรักษาสิทธิประโยชน์ของบริษัท

  3. กรรมการบริษัทมีความเข้าใจอย่างชัดเจนถึงความมุ่งหมายและวัตถุประสงค์
  ความสามารถและสมรรถภาพของบริษัท รวมถึงเข้าใจในหน้าที่ของตน

  4. กรรมการได้ติดตามการดำเนินกิจการของบริษัทตลอดเวลา
  และได้รับรู้ถึงการปฏิบัติตามกฎหมายและข้อกำหนดในสัญญาที่เกี่ยวข้องของบริษัท
  และได้รับรายงานจากฝ่ายจัดการเกี่ยวกับเรื่องราวที่สำคัญของบริษัท

  5.
  กรรมการทุกคนรวมถึงกรรมการอิสระได้ตรวจสอบเอกสารประกอบการประชุมและได้สอบถามกรรมการอื่นๆ
  และฝ่ายจัดการของบริษัทในกรณีทีมีข้อสงสัย

  6. คณะกรรมการได้จัดให้มีเลขานุการบริษัท เพื่อดูแลกิจกรรมต่างๆ ของคณะกรรมการ
  และดูแลให้คณะกรรมการและบริษัทปฏิบัติให้เป็นไปตามกฎหมายและระเบียบข้อบังคับที่เกี่ยวข้อง

  7.
  จะมีการจัดทำรายงานการประชุมของคณะกรรมการและของผู้ถือหุ้นให้ครบถ้วนสมบูรณ์ในกำหนดเวลาของกฎหมาย
  เพื่อให้เลขานุการบริษัทสามารถตรวจสอบรายงานดังกล่าวได้ล่วงหน้า

  8.
  กรรมการและกรรมการบริหารได้ขออนุมัติจากที่ประชุมผู้ถือหุ้นและเปิดเผยในรายงานประจำปีของบริษัทถึงจำนวนเงินเบี้ยประชุมและค่าตอบแทนต่างๆ
  ที่บริษัทจ่ายให้

(5) การดูแลเรื่องการใช้ข้อมูลภายใน

  บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตนดังนี้

-   ให้ความรู้แก่ผู้บริหารในฝ่ายต่าง ๆ
    เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัทและบทกำหนดโทษตามพระราชบัญญัติหลักทรัพย์และตลาดหลักทรัพย์
    พ.ศ. 2535 และตามข้อกำหนดของตลาดหลักทรัพย์แห่งประเทศไทย

-   บริษัทจะกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   บริษัทจะดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ ซึ่งมีผลต่อการเปลี่ยนแปลงราคาหลักทรัพย์
    จะต้องระงับการซื้อขายหลักทรัพย์ของบริษัทในช่วง 1 เดือน
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน
    และบริษัทจะแจ้งให้ผู้ที่เกี่ยวข้องกับข้อมูลภายในว่าต้องไม่เปิดเผยข้อมูลนั้นให้ผู้อื่นทราบจนกว่าจะได้มีการแจ้งข้อมูลนั้นให้แก่ตลาดหลักทรัพย์แห่งประเทศไทยแล้ว

(6) บุคลากร

  ณ วันที่ 31 ธันวาคม 2543 บริษัทมีพนักงานประจำ จำนวน 438 คน
  และพนักงานชั่วคราวจำนวนทั้งสิ้น 36 คน รวมเป็นพนักงานทั้งสิ้น 474 คน
  โดยแยกเป็นแต่ละสายงานหลักดังต่อไปนี้

  ประจำ ชั่วคราว รวม

  ประจำโครงการ 266 24 290

  สายสนับสนุนงานก่อสร้าง 71 8 79

  ประจำสำนักงานใหญ่ 101 4 105

  รวม 438 36 474

  ผลตอบแทนในปีที่ผ่านมา
  บริษัทได้จ่ายเงินเดือนและค่าล่วงเวลาให้พนักงานในปีที่ผ่านมารวมกันทั้งสิ้นเป็นเงิน 145.40
  ล้านบาท

  นโยบายในการพัฒนาพนักงาน บริษัทได้จัดให้มีการอบรมภายในอย่างสม่ำเสมอ
  เพื่อเป็นการพัฒนาพนักงาน
  รวมทั้งได้มีการจัดส่งพนักงานไปอบรมภายนอกทั้งที่เป็นการอบรมที่เป็นครั้งคราว
  และการอบรมที่เป็นหลักสูตร เช่น การอบรม Mini MBA หรือ MBA เป็นต้น